Diari Oficial de la Generalitat Valenciana


Sumari del DOGV 8268, del 06-04-2018 (2018/3420)

RESOLUCIÓ de 3 d'abril de 2018, de la vicepresidenta i consellera d'Igualtat i Polítiques Inclusives, per la qual es concedeixen i es publiquen les ajudes dirigides a la realització de programes d'inversions d'interés general per a atendre finalitats d'interés social a càrrec de l'assignació tributària del 0,7 % de l'Impost sobre la Renda de les Persones Físiques a la Comunitat Valenciana per a l'exercici 2018.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8268

Data del DOGV
:   06-04-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/3420


Data del document
:   03-04-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 3 d'abril de 2018, de la vicepresidenta i consellera d'Igualtat i Polítiques Inclusives, per la qual es concedeixen i es publiquen les ajudes dirigides a la realització de programes d'inversions d'interés general per a atendre finalitats d'interés social a càrrec de l'assignació tributària del 0,7 % de l'Impost sobre la Renda de les Persones Físiques a la Comunitat Valenciana per a l'exercici 2018. [2018/3420]  
Vistes les sol·licituds d'ajuda presentades a l'empara de la Resolució d'11 de desembre de 2017, de Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2018 les subvencions dirigides a la realització de programes d'inversió d'interés general per a atendre finalitats d'interés social a càrrec de l'assignació tributària del 0,7 % de l'Impost sobre la Renda de les Persones Físiques a la Comunitat Valenciana (DOGV 8194, 20.12.2017).  
Vista la proposta de resolució de la comissió avaluadora sobre la concessió i denegació de les ajudes formulada, en compliment del que preveu l'article 6 de l'Ordre 8/2017, de 6 d'octubre, de Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió de subvencions dirigides a la realització de programes d'interés general per a atendre finalitats d'interés social a càrrec de l'assignació tributària del 0,7 % de l'Impost sobre la Renda de les Persones Físiques a la Comunitat Valenciana i de conformitat amb els criteris de valoració establits en l'article nové de l'ordre esmentada.  
En virtut de les competències atribuïdes pel Reglament orgànic i funcional de Vicepresidència i Conselleria d'Igualtat i Polítiques Inclusives, aprovat pel Decret 5/2017, de 20 de gener, del Consell (DOGV 7967, 27.01.2017), i d'acord amb el que preveu el resolc deu de la Resolució d'11 de desembre de 2017, de convocatòria de subvencions dirigides a la realització de programes d'inversió d'interés general per a atendre finalitats d'interés social a càrrec de l'assignació tributària del 0,7 % de l'Impost sobre la Renda de les Persones Físiques a la Comunitat Valenciana, resolc:  
  
Primer  
Concedir la subvenció a les entitats que figuren en l'annex I de la present resolució per a la realització de programes d'inversió d'interés general per a atendre finalitats d'interés social a càrrec de l'assignació tributària del 0,7 % de l'Impost sobre la Renda de les Persones Físiques a la Comunitat Valenciana en l'exercici 2018 i pels imports que en l'annex mencionat s'indiquen.  
  
Segon  
Denegar la subvenció a les entitats indicades en l'annex II i annex III-A i annex III-B de la present resolució, pels motius que s'indiquen.  
  
  
Tercer  
Els programes objecte d'aquesta subvenció tenen com a finalitat la realització de programes d'inversions, obres i equipaments d'interés general per a atendre finalitats d'interés social destinades a cobrir les necessitats d'atenció integral sociosanitària, les necessitats educatives o d'inserció sociolaboral de les persones en situació d'empobriment i exclusió social o que estan en altres situacions d'especial vulnerabilitat dins de l'eix de treball 15, indicat en l'article 2 de l'Ordre 8/2017, de 6 d'octubre, per la qual s'estableixen les bases reguladores per a la concessió de subvencions dirigides a la realització de programes d'interés general per a atendre finalitats d'interés social a càrrec de l'assignació tributària del 0,7 % de l'Impost sobre la Renda de les Persones Físiques a la Comunitat Valenciana.  
  
Quart  
El règim de pagament de les ajudes, d'acord amb la previsió establida en l'article 12, punt 1 in fine de l'Ordre 8/2017, de 6 d'octubre, esmentada anteriorment, serà el que estableix el resolc onze de la Resolució d'11 de desembre de 2017, de convocatòria, mencionada anteriorment.  
En conseqüència, d'acord amb el estableix l'article 44.1.f de la Llei 22/2017, de 29 de desembre, de pressupostos de la Generalitat, per a l'exercici 2018, es lliurarà el 100 % de l'import concedit en el moment de la concessió.  
El termini per a la presentació de la memòria d'actuació justificativa finalitza el 28 de febrer de 2019, d'acord amb el resolc onze de la Resolució d'11 de desembre de 2017, esmentada anteriorment.  
  
Cinqué  
D'acord amb el que estableix l'article 171.5.f de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, les entitats beneficiàries estaran exemptes de la constitució de garanties per pagaments anticipats, per ser entitats sense ànim de lucre que desenvolupen projectes o programes vinculats a l'àrea d'acció social, en concret en l'àmbit del voluntariat social.  
  
Sisé  
La justificació de la subvenció concedida per part de les entitats beneficiàries s'ajustarà al que preveu l'article 17 de l'Ordre 8/2017, per la qual s'estableixen les bases reguladores per a la concessió de subvencions dirigides a la realització de programes d'interés general per a atendre finalitats d'interés social a càrrec de l'assignació tributària del 0,7 % de l'Impost sobre la Renda de les Persones Físiques voluntariat i el termini de justificació acabarà el 28 de febrer de 2019.  
Si, vençut el termini de justificació, l'entitat no haguera presentat els documents corresponents, se li requerirà perquè, en el termini improrrogable de quinze dies, siguen aportats i, si no ha fa, es procedirà a l'exigència del reintegrament i altres responsabilitats establides en la Llei 38/2003, de 17 de novembre, general de subvencions; en compliment del que es disposa en l'apartat 5 de l'article 17 de la referida Ordre 8/2017.  
  
Seté  
El pagament d'aquestes subvencions es realitzarà a càrrec de la Llei de pressupostos de la Generalitat per a l'exercici 2018, línia de subvenció S5185000, en l'aplicació pressupostària 89.75.66.777.87.8, dotada d'un import d'1.411.640 euros  
Es durà a terme un pla de control de la realització de l'activitat subvencionada mitjançant la comprovació i el control de la documentació de caràcter econòmic justificativa de l'import concedit i de la memòria tècnica relativa al projecte, de conformitat amb el que estableix l'article 169 de la Llei 1/2015, de 6 de febrer, d'hisenda pública, del sector públic instrumental i de subvencions.  
El tipus de control serà administratiu sobre una mostra aleatòria de les subvencions concedides en aquesta convocatòria; així mateix, es realitzaran controls de camp mitjançant la visita a alguna de les entitats beneficiàries per a comprovar l'activitat subvencionada que realitzen i la seua qualitat.  
El control es realitzarà almenys sobre un 20 % de la quantia total de la línia de subvenció pressupostada.  
Tot això, amb la finalitat de comprovar la veracitat de les dades consignades en la documentació presentada així com el compliment dels requisits per a la percepció de l'ajuda.  
  
Contra aquesta resolució, que posa fi a la via administrativa, es podrà interposar un recurs potestatiu de reposició davant el mateix òrgan que l'ha dictada en el termini d'un mes, comptador des de l'endemà de la publicació en el Diari Oficial de la Generalitat Valenciana, o bé, directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la publicació, de conformitat amb el que es disposa en la legislació reguladora de la jurisdicció contenciosa administrativa i la legislació de procediment administratiu comú vigent, sense perjudici que puguen interposar qualsevol un altre que consideren pertinent.  
  
València, 3 d'abril de 2018.- La vicepresidenta del Consell i consellera d'Igualtat i Polítiques Inclusives, p. d., la directora general d'Inclusió Social: Inmaculada Carda Isach.